钦定古今图书集成/理学汇编/学行典/第075卷 > 韩诗外传 > 《论德一则》
## 钦定古今图书集成/理学汇编/学行典/第075卷 > 韩诗外传 > 《论德一则》

德也者，包天地之美，配日月之明，立乎四时之调，览
乎阴阳之交，寒暑不能动，四时不能化也。敛乎太阴
而不湿，散乎太阳而不枯。鲜洁清明而备，严威务疾
而神，竞清而福乎天地之闲者，德也。微圣人其孰能
与于此矣。《诗》曰：“德𬨎如毛，民鲜克举之。”